ddrg/super_eurlex huggingface dataset:
(2)

S cieľom zabezpečiť účinné prispôsobovanie určitých ustanovení nariadenia (ES) č. 812/2004 vedecko-technickému pokroku, by sa mala na Komisiu delegovať právomoc prijímať akty v súlade s článkom 290 ZFEÚ, pokiaľ ide o technické špecifikácie a podmienky týkajúce sa signálnych charakteristík a výkonových charakteristík používania akustických odplašovacích zariadení. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov. Pri príprave a vypracúvaní delegovaných aktov by Komisia mala zabezpečiť, aby sa príslušné dokumenty súčasne, vo vhodnom čase a vhodným spôsobom postúpili Európskemu parlamentu a Rade.
(17)

Poskytovanie informácií o emisiách zvuku spotrebiteľom a orgánom verejnej moci má potenciál vplývať na nákupné rozhodnutia a urýchliť prechod na flotily tichších vozidiel. Výrobcovia by preto mali uvádzať informácie o hladinách zvuku vozidiel na mieste ich predaja a v reklamných materiáloch technickej povahy. O zvukových emisiách vozidla by sa spotrebitelia mali informovať štítkom porovnateľným so štítkami, ktorými sa informuje o emisiách CO2, spotrebe paliva a hluku z pneumatík. Komisia by mala vykonať posúdenie vplyvu o označovaní hladín znečistenia ovzdušia a znečistenia hlukom a o spotrebiteľských informáciách. Pri tomto posúdení vplyvu by sa mali zohľadniť rozličné druhy vozidiel, na ktoré sa vzťahuje toto nariadenie (vrátane čisto elektrických), ako aj potenciálny účinok takéhoto označovania na automobilový priemysel.
(16)

Aby sa zabezpečila možnosť slobodného výberu zákazníkom a spravodlivá hospodárska súťaž, ako aj podpora inovácie a zvyšovanie konkurencieschopnosti odvetvia informačných technológií Únie na globálnom trhu, systémy eCall by sa z dôvodu možných budúcich palubných aplikácií alebo služieb mali zakladať na interoperabilnej, normalizovanej a zabezpečenej platforme s otvoreným prístupom. Keďže si to vyžaduje technickú a právnu podporu, Komisia by mala bezodkladne na základe konzultácií so všetkými zainteresovanými stranami vrátane výrobcov vozidiel a nezávislých hospodárskych subjektov posúdiť všetky možnosti na podporu a zabezpečenie takejto platformy s otvoreným prístupom, a ak je to vhodné, na tento účel predložiť legislatívnu iniciatívu. Okrem toho by palubný systém eCall využívajúci tiesňovú linku 112 mal byť dostupný za primeraný poplatok nepresahujúci nominálnu hodnotu a bez diskriminácie pre všetkých nezávislých prevádzkovateľov na účely opravy a údržby v súlade s nariadením Európskeho parlamentu a Rady (ES) č. 715/2007 (7).
(14)

Všetky plavby v rámci Únie, všetky prichádzajúce plavby z posledného prístavu mimo Únie do prvého prístavu zastavenia v Únii a všetky odchádzajúce plavby z prístavu v Únii do ďalšieho prístavu zastavenia mimo Únie vrátane plavieb pod balastom by sa mali na účely monitorovania považovať za relevantné. Započítať by sa mali aj emisie CO2 v prístavoch Únie vrátane emisií z lodí, ktoré kotvia v prístave alebo sa po prístave pohybujú, najmä ak sú k dispozícii konkrétne opatrenia na zníženie týchto emisií alebo na predchádzanie týmto emisiám. Tieto pravidlá by sa mali uplatňovať nediskriminačným spôsobom na všetky lode bez ohľadu na to, pod akou vlajkou sa plavia. Keďže sa však toto nariadenie zameriava na námornú dopravu, nemala by sa ním ukladať požiadavka monitorovania, nahlasovania a overovania, pokiaľ ide o pohyb lodí a činnosti, ktoré neslúžia na komerčnú prepravu nákladu ani pasažierov, ako je bagrovanie, lámanie ľadu, kladenie potrubí alebo inštalácia zariadení na mori.
—

Rada síce súhlasí s tým, že majitelia ochrannej známky by mali mať právo zabrániť tretím osobám v preprave tovaru z tretích krajín, ktorý je bez povolenia označený ochrannou známkou, ktorá je v zásade zhodná s ochrannou známkou zapísanou v súvislosti s týmto tovarom, do členského štátu, v ktorom je ochranná známka zapísaná, bez ohľadu na to, či je prepustený do voľného obehu, uvádza však, že tento nárok zanikne, ak deklarant alebo držiteľ daného tovaru preukáže, že majiteľ ochrannej známky nemá právo zakázať uvedenie tovaru na trh v krajine konečného určenia,
—

Rada síce súhlasí s tým, že majitelia ochrannej známky Európskej únie by mali mať právo zabrániť tretím osobám v preprave tovaru z tretích krajín, ktorý je bez povolenia označený ochrannou známkou, ktorá je v zásade zhodná s ochrannou známkou Európskej únie zapísanou v súvislosti s týmto tovarom, na colné územie Únie bez ohľadu na to, či je prepustený do voľného obehu, uvádza však, že tento nárok zanikne, ak deklarant alebo držiteľ daného tovaru preukáže, že majiteľ ochrannej známky Európskej únie nemá právo zakázať uvedenie tovaru na trh v krajine konečného určenia,
3.

Európsky parlament hlasoval o svojom legislatívnom uznesení v prvom čítaní 3. apríla 2014 (1), pričom prijal 233 pozmeňujúcich návrhov. Väčšina prvkov návrhu o jednotnom telekomunikačnom trhu sa zachovala. Európsky parlament zmenil ustanovenia o roamingu s cieľom vykonať do decembra 2015 zrušenie roamingových príplatkov za predpokladu uplatnenia „ustanovenia o primeranom využívaní“. Ustanovenia o neutralite siete boli zmenené najmä s cieľom zahrnúť vymedzenie pojmu „neutralita siete“ a obmedziť možnosť prevádzkovateľov poskytovať špecializované služby požiadavkou, podľa ktorej má byť kapacita siete dostatočná na ich poskytovanie popri službách prístupu na internet. Harmonizované európske produkty veľkoobchodného širokopásmového prístupu sa nezachovali a forma prvkov ochrany spotrebiteľa sa upravila. Rada a Európsky parlament začali rokovania s cieľom dosiahnuť skorú dohodu v druhom čítaní. Intenzívne skúmanie návrhu o jednotnom telekomunikačnom trhu vyústilo do konštatovania, že diskusie by sa mali zamerať len na dve kľúčové otázky: roaming a neutralitu siete vrátane práv spotrebiteľov v súvislosti s každou z týchto otázok. Ustanovenia o jednotnom povolení EÚ, európskych vstupoch (vrátane koordinácie využívania rádiového frekvenčného spektra a európskych produktov virtuálneho prístupu), ako aj o orgáne BEREC sa nezachovali.
GFCM na svojich výročných zasadnutiach v rokoch 2011 a 2012 prijala v rámci oblasti svojej právomoci opatrenia zamerané na udržateľné využívanie koralu červeného, ktoré je potrebné vykonať v práve Únie. Jedno z týchto opatrení sa týka používania diaľkovo ovládaných podvodných vozidiel (ROV – Remotely Operated underwater Vehicles). GFCM rozhodla, že ďalšie využitie vozidiel ROV v zónach patriacich do vnútroštátnej právomoci, ktorým sa už povolilo zapojiť do operácií týkajúcich sa pozorovania a skúmania koralu červeného, sa povolí len za určitých podmienok a počas obmedzeného obdobia, pokiaľ sa vo vedeckých odporúčaniach nestanoví inak. V dôsledku toho by takéto použitie vozidiel ROV vo vodách Únie po 31. decembri 2015 už nemalo byť povolené, pokiaľ ho neodôvodní vedecké odporúčanie. V súlade s odporúčaním GFCM/35/2011/2 by použitie vozidiel ROV malo byť povolené aj v prípade členských štátov, ktoré ich ešte nepovolili na skúmanie a možno by tak chceli urobiť, a to za predpokladu, že vedecké výsledky získané v rámci plánov hospodárenia nevykazujú žiadny negatívny vplyv na udržateľné využívanie koralu červeného.

Použitie vozidiel ROV by sa navyše malo povoliť na obmedzené obdobie, ktoré nepresiahne rok 2015, na vedecké experimentálne kampane, a to tak na účely pozorovania, ako aj zberu koralu červeného. Podľa ďalšieho opatrenia stanoveného v odporúčaní GFCM/36/2012/1 sa majú úlovky koralu červeného vyloďovať len v obmedzenom počte prístavov s náležitými prístavnými zariadeniami a zoznamy určených prístavov sa majú poskytnúť sekretariátu GFCM. Akékoľvek zmeny, ktoré majú vplyv na zoznamy prístavov určených členskými štátmi, by sa mali oznámiť Európskej komisii (ďalej len „Komisia“), aby sa mohli ďalej zaslať sekretariátu GFCM.
(8)

Zvyšní deviati ďalší sudcovia by mali nastúpiť do funkcie v septembri 2019. Nemalo by to viesť k prijímaniu ďalších právnych asistentov alebo iného podporného personálu, aby sa zabezpečila nákladová efektívnosť. Vnútornými reorganizačnými opatreniami v rámci inštitúcie by sa malo zabezpečiť účinné využívanie existujúcich ľudských zdrojov.
8.

Vzhľadom na to, že od roku 2011 došlo k významnému nárastu počtu vecí prejedávaných Všeobecným súdom, Súdny dvor, ako sa uvádza v bode 3, navrhol, aby spoluzákonodarcovia zmenili jeho pôvodný návrh tak, aby sa počet sudcov Všeobecného súdu do roku 2019 v troch etapách zdvojnásobil, a to vrátane začlenenia Súdu pre verejnú službu do Všeobecného súdu, aby sa dosiahli tieto ciele: — ukončiť taký počet vecí, aby sa ich počet rovnal počtu nových predložených vecí, čím sa zastaví nárast neukončených vecí, — ukončiť nahromadené neukončené veci, — skrátiť dĺžku konania pred Všeobecným súdom, čím sa tiež zníži riziko porušenie článku 47 charty zo strany Európskej únie, — zjednodušiť súdnu architektúru Únie a podporovať konzistentnosť judikatúry, — získať väčšiu flexibilitu pri riešení vecí tým, že sa Všeobecnému súdu v záujme riadneho výkonu spravodlivosti umožní priradiť väčší alebo menší počet sudcov do jednej alebo viacerých komôr v závislosti od zmien v počte vecí, alebo poveriť určité komory, aby prejednávali veci patriace do určitých oblastí a rozhodovali o nich, — vyriešiť opakujúce sa problémy spojené s vymenovaním sudcov Súdu pre verejnú službu a zabrániť vzniku podobných problémov, ktoré by sa mohli objaviť pri vymenovaní ďalších sudcov Všeobecného súdu, — vrátiť Súdnemu dvoru právomoc rozhodovať v odvolacom konaní o sporoch medzi Úniou a jej zamestnancami, čím by sa stalo nadbytočným tak konanie o preskúmaní (ktorého vykonávanie sa ukázalo byť svojím spôsobom zložité), ako aj úrad zastupujúceho sudcu Súdu pre verejnú službu.
(11)

Toto nariadenie by sa malo tiež uplatňovať bez toho, aby boli dotknuté vnútroštátne právne predpisy, ktorými sa transponuje smernica Európskeho parlamentu a Rady 95/46/ES (8). Napríklad osobné údaje zhromaždené na účely dosiahnutia súladu s týmto nariadením by sa nemali ďalej spracúvať spôsobom, ktorý by bol nezlučiteľný so smernicou 95/46/ES. Malo by sa prísne zakázať najmä ďalšie spracovávanie osobných údajov na obchodné účely. Boj proti praniu špinavých peňazí a financovaniu terorizmu uznávajú všetky členské štáty ako vec dôležitého verejného záujmu. Z tohto dôvodu prenos osobných údajov do tretej krajiny, ktorá nezaisťuje primeranú úroveň ochrany v súlade s článkom 25 smernice 95/46/ES, by sa mal pri uplatňovaní tohto nariadenia preto povoliť v súlade s článkom 26 uvedenej smernice. Je dôležité, aby sa poskytovateľom platobných služieb pôsobiacim vo viacerých jurisdikciách s pobočkami alebo dcérskymi spoločnosťami sídliacimi mimo Únie nebránilo vo výmene informácií o podozrivých transakciách v rámci tej istej organizácie pod podmienkou, že uplatňujú primerané záruky. Poskytovatelia platobných služieb platiteľa a príjemcu a sprostredkovatelia poskytovateľov platobných služieb by mali mať okrem toho zavedené primerané technické a organizačné opatrenia na ochranu osobných údajov pred náhodnou stratou, zmenou alebo neoprávneným poskytnutím alebo prístupom.
5.

Článok 8 sa mení takto: a) odsek 1 sa nahrádza takto: „1. Členské štáty zasielajú Komisii (Eurostatu) štatistiky uvedené v článku 6 ods. 1 najneskôr do 40 dní od konca každého mesačného sledovaného obdobia. Členské štáty zabezpečia, aby štatistiky obsahovali údaje o každom dovoze a vývoze, ktorý sa uskutočnil v príslušnom sledovanom období, pričom – ak nie sú k dispozícii záznamy – vykonajú dopočty. Ak sa štatistiky, ktoré už boli zaslané, revidovali, členské štáty zašlú zrevidované výsledky najneskôr v posledný deň mesiaca nasledujúceho po dátume, ku ktorému sa stali zrevidované údaje dostupnými. Členské štáty zahrnú do výsledkov zasielaných Komisii (Eurostatu) všetky dôverné štatistické informácie. Komisia prijme prostredníctvom vykonávacích aktov opatrenia týkajúce sa jednotných technických špecifikácií pre obsah a rozsah zasielaných štatistík. Uvedené vykonávacie akty sa prijmú v súlade s postupom preskúmania uvedeným v článku 11 ods. 2.“; b) odsek 2 sa nahrádza takto: „2. Štatistika obchodu v členení podľa podnikových ukazovateľov uvedená v článku 6 ods. 2 sa zasiela Komisii (Eurostatu) do 18 mesiacov od konca referenčného roka. Štatistika obchodu v členení podľa fakturačnej meny uvedená v článku 6 ods. 3 sa zasiela Komisii (Eurostatu) do troch mesiacov od konca referenčného roka.“
(55)

Ak sa výskumní pracovníci a študenti, ako aj stážisti, dobrovoľníci a aupair považujú v dotknutom členskom štáte za osoby v pracovnoprávnom vzťahu, poskytuje sa im rovnaké zaobchádzanie vrátane rovnakého zaobchádzania súvisiaceho s časťami sociálneho zabezpečenia uvedenými v článku 3 nariadenia Európskeho parlamentu a Rady (ES) č. 883/2004 (13). Touto smernicou sa neharmonizujú právne predpisy členských štátov v oblasti sociálneho zabezpečenia. Táto smernica sa obmedzuje na uplatňovanie zásady rovnakého zaobchádzania v oblasti sociálneho zabezpečenia na štátnych príslušníkov tretích krajín, ktorí patria do jej rozsahu pôsobnosti. Okrem toho sa touto smernicou nepriznávajú práva v súvislosti so situáciami, ktoré sú mimo rozsahu pôsobnosti práva Únie, ako napríklad vo vzťahu k rodinným príslušníkom s pobytom v tretej krajine. To by však nemalo mať vplyv na prípadné právo pozostalých, ktorých práva sa odvodzujú od štátnych príslušníkov tretích krajín patriacich do pôsobnosti tejto smernice, poberať pri pobyte v tretej krajine pozostalostné dôchodky.
12.

Systémom stanoveným v navrhovanom nariadení by nemali byť dotknuté osoby, ktoré, ak si to budú želať, môžu naďalej využívať iné systémy, ktoré oslobodzujú verejné listiny od vyššieho overenia alebo podobnej formálnej náležitosti a ktoré sa uplatňujú medzi členskými štátmi. Toto nariadenie by sa najmä malo považovať za samostatný nástroj nezávislý od dohovoru o apostiloch (5).
(59)

Na zamestnancov Europolu by sa mal uplatňovať Služobný poriadok úradníkov Európskej únie (ďalej len „služobný poriadok“) a podmienky zamestnávania ostatných zamestnancov Európskej únie (ďalej len „podmienky zamestnávania ostatných zamestnancov“) stanovené v nariadení Rady (EHS, Euratom, ESUO) č. 259/68 (13). Europolu by sa malo umožniť zamestnávať ako dočasných zamestnancov osoby z príslušných orgánov členských štátov, ktorých doba služobného pomeru by mala byť obmedzená, aby sa zachovala zásada striedania, keďže následné znovuzačlenenie takýchto zamestnancov do služobného pomeru v ich príslušnom orgáne uľahčuje úzku spoluprácu Europolu s príslušnými orgánmi členských štátov. Členské štáty by mali prijať všetky potrebné opatrenia na zabezpečenie toho, aby sa osoby zamestnané v Europole ako dočasní zamestnanci mohli po skončení ich služobného pomeru v Europole vrátiť do služobného pomeru, ktorý zastávali v štátnej službe.
—

v článku 26 ods. 5 písm. c) sa Europolu za veľmi prísnych podmienok umožňuje prenos verejne dostupných osobných údajov súkromným subjektom. Prenos by mal byť nevyhnutne potrebný na vykonávanie úloh stanovených v článku 4 ods. 1 písm. m), mal by sa týkať jednotlivých a osobitných prípadov a žiadne základné práva a slobody dotknutých osôb by nemali mať prednosť pred verejným záujmom, z ktorého v danom prípade vyplynula nevyhnutnosť prenosu, a
(82)

S cieľom zabezpečiť účinné, spoľahlivé a konzistentné monitorovanie súladu s touto smernicou a jej presadzovanie v celej Únii v súlade so ZFEÚ podľa výkladu Súdneho dvora by dozorné orgány mali mať vo všetkých členských štátoch rovnaké úlohy a účinné právomoci vrátane vyšetrovacích, nápravných a poradenských právomocí, ktoré predstavujú prostriedky potrebné na vykonávanie ich úloh. Ich právomoci by však nemali zasahovať do konkrétnych pravidiel trestného konania, vrátane vyšetrovania a stíhania trestných činov, ani do nezávislosti súdnictva. Bez toho, aby boli dotknuté právomoci vyšetrovacích orgánov podľa práva členského štátu, by dozorné orgány mali mať aj právomoc upozorniť justičné orgány na porušovanie tejto smernice alebo zúčastniť sa na súdnom konaní. Právomoci dozorných orgánov by sa mali vykonávať v súlade s primeranými procesnými zárukami stanovenými v práve Únie a v práve členského štátu, nestranne, spravodlivo a v primeranej lehote. Predovšetkým by každé opatrenie malo byť vhodné, potrebné a primerané vzhľadom na zabezpečenie súladu s touto smernicou, berúc do úvahy okolnosti každého konkrétneho prípadu, malo by rešpektovať právo každej osoby na vypočutie pred prijatím akéhokoľvek individuálneho opatrenia, ktoré by mohlo mať nepriaznivé dôsledky pre dotknutú osobu, a nemalo by jej spôsobovať zbytočné náklady a neprimerané ťažkosti. Vyšetrovacie právomoci týkajúce sa prístupu do priestorov by sa mali uplatňovať v súlade s osobitnými požiadavkami stanovenými v práve členského štátu, ako je napríklad požiadavka získania predchádzajúceho súdneho povolenia. Prijatie právne záväzného rozhodnutia by malo podliehať súdnemu preskúmaniu v členskom štáte dozorného orgánu, ktorý rozhodnutie prijal.
11.

Rada sa domnieva, že priame zadanie zmluvy na základe výkonnosti poskytovania služieb je za určitých podmienok odôvodnené, pretože ciele tohto návrhu by sa tak dosiahli účinne a efektívne. Pokiaľ príslušné orgány zabezpečia transparentnosť tohto procesu, zadávanie takýchto zmlúv by sa im malo povoliť. V týchto zmluvách by sa mali vymedziť ciele v súlade s nariadením a potrebné ukazovatele na sledovanie týchto cieľov.
b)

Odsek 2 sa nahrádza takto: „2. Bez toho, aby boli dotknuté právomoci vnútroštátnych orgánov pre hospodársku súťaž týkajúce sa zabezpečenia hospodárskej súťaže na trhoch so železničnými dopravnými službami, regulačný orgán má právomoc monitorovať situáciu týkajúcu sa hospodárskej súťaže na trhoch so železničnými dopravnými službami, a to najmä vrátane trhu pre služby vysokorýchlostnej osobnej dopravy, a činnosti manažérov infraštruktúry v súvislosti s odsekom 1 písm. a) až j). Regulačný orgán najmä overuje súlad s odsekom 1 písm. a) až j) z vlastnej iniciatívy a s cieľom predísť diskriminácii žiadateľov. Kontroluje najmä to, či podmienky používania siete neobsahujú diskriminačné ustanovenia alebo či neposkytujú manažérovi infraštruktúry diskrečné právomoci, ktoré by mohol využiť na diskrimináciu žiadateľov.“;
10.

Rada sa domnieva, že by sa malo pokračovať v otváraní trhu vnútroštátnej osobnej železničnej dopravy. Avšak v prípade, že by bola ohrozená ekonomická rovnováha podpísaných zmlúv o službách vo verejnom záujme, by členské štáty mali mať možnosť obmedziť prístup. Okrem toho by členské štáty, ktoré majú hranice s tretími krajinami, mali mať možnosť stanoviť ďalšie podmienky pre spravodlivý prístup na trh. A napokon aj podmienky týkajúce sa manažéra železničnej infraštruktúry, najmä pokiaľ ide o jeho nezávislosť, nestrannosť a finančnú transparentnosť, by mali byť primerané situácii na trhu a využívanej infraštruktúre.
—

Povinnosť vylodiť úlovky aj potreba prechodu od koncepcie hospodárenia s jednotlivými druhmi v rámci zmiešaného rybolovu si vyžadujú nový druh viacročného plánu hospodárenia. Komisia pracovala na nových plánoch pre tresku na báze viacdruhových plánov hospodárenia pre určité oblasti. Prvý z nich, ktorý sa týka Severného mora, sa už predložil spoluzákonodarcom (13). Preto nie je vhodné pridávať do plánu pre tresku nové prvky, pretože by to predznamenalo výsledok diskusie o viacročných plánoch hospodárenia na základe reformy;
(10)

S cieľom zohľadniť nový vývoj v členských štátoch a zároveň zachovať harmonizovaný zber údajov o železničnej doprave v celej Únii a so zámerom udržať vysokú kvalitu údajov zasielaných členskými štátmi by sa na Komisiu mala delegovať právomoc prijímať akty v súlade s článkom 290 zmluvy, pokiaľ ide o zmenu nariadenia (ES) č. 91/2006 na prispôsobenie technických definícií a ustanovenie dodatočných technických vymedzení pojmov. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (4). Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako odborníkom z členských štátov a odborníci Európskeho parlamentu a Rady majú systematicky prístup na zasadnutia expertných skupín Komisie, ktoré sa zaoberajú prípravou delegovaných aktov.
(5)

Čo sa týka nariadenia (ES) č. 1365/2006, s cieľom zohľadniť hospodársky a technický vývoj a zmeny vo vymedzeniach pojmov prijaté na medzinárodnej úrovni by sa mala na Komisiu delegovať právomoc prijímať akty v súlade s článkom 290 zmluvy v súvislosti so zmenou uvedeného nariadenia, pokiaľ ide o zvýšenie prahovej hodnoty nad 1 000 000 ton pre štatistické zisťovanie o vnútrozemskej vodnej doprave, prispôsobenie vymedzení pojmov alebo stanovenie nových vymedzení pojmov, ako aj prispôsobenie príloh k nariadeniu (ES) č. 1365/2006 na účely zohľadnenia zmien v kódovaní a nomenklatúre na medzinárodnej úrovni alebo v príslušných legislatívnych aktoch Únie. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (5). Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako odborníkom z členských štátov, a odborníci Európskeho parlamentu a Rady majú systematicky prístup na zasadnutia expertných skupín Komisie, ktoré sa zaoberajú prípravou delegovaných aktov.
10.

Táto smernica má zásadný význam pre zlepšenie fungovania vnútorného trhu so službami týkajúcimi sa digitálnej prístupnosti informácií a zabezpečenie úplného začlenenia všetkých občanov, najmä starších osôb a osôb so zdravotným postihnutím, do digitálnej spoločnosti.
(39)

Subjekty verejného sektora by mali uplatňovať požiadavky na prístupnosť stanovené v tejto smernici tak, aby pre ne nepredstavovali neprimerané zaťaženie. To znamená, že subjekt verejného sektora nemusí byť v odôvodnených prípadoch primerane schopný zabezpečiť úplnú prístupnosť určitého obsahu. Uvedený subjekt verejného sektora by sa však mal postarať o to, aby bol uvedený obsah prístupný čo najviac a aby bol iný obsah prístupný v celom rozsahu. Výnimky z plnenia požiadaviek na prístupnosť v dôsledku neprimeraného zaťaženia, ktoré spôsobujú, by nemali prekračovať rámec toho, čo je nevyhnutne potrebné na zníženie uvedeného zaťaženia v súvislosti s dotknutým obsahom v každom konkrétnom prípade. Opatrenia spôsobujúce neprimerané zaťaženie by sa mali chápať ako opatrenia, ktoré by spôsobili nadmerné organizačné alebo finančné zaťaženie subjektu verejného sektora, alebo by ohrozili jeho schopnosť plniť svoj účel, alebo uverejňovať informácie, ktoré sú potrebné na vykonávanie jeho úloh alebo poskytovanie služieb alebo s nimi súvisia, s prihliadnutím na pravdepodobný prínos alebo ujmu vyplývajúcu pre občanov, najmä pre osoby so zdravotným postihnutím. Pri posudzovaní toho, do akej miery sa uvedené požiadavky na prístupnosť nemôžu splniť vzhľadom na možné spôsobovanie neprimeraného zaťaženia, by sa mali brať do úvahy iba oprávnené dôvody. Za oprávnené dôvody by sa nemali považovať nedostatočná priorita, nedostatok času alebo informácií. Podobne by nemali existovať žiadne oprávnené dôvody neobstarávania alebo nevyvíjania softvérových systémov na správu obsahu webových sídel a mobilných aplikácií prístupným spôsobom, keďže dostatočné a poradenské techniky umožňujúce, aby tieto systémy splnili požiadavky na prístupnosť stanovené v tejto smernici sú k dispozícii.
13.

Rada pri príprave všeobecného smerovania analyzovala pozmeňujúce návrhy Parlamentu a do veľkej miery ich zapracovala do všeobecného smerovania. Pokiaľ ide o zmeny týkajúce sa používania skvapalneného zemného plynu (LNG) na pohon plavidiel, Rada nemohla akceptovať pozmeňujúce návrhy z technických dôvodov. Technické ustanovenia týkajúce sa LNG by mal namiesto Komisie vypracovať výbor CESNI. Okrem toho výboru CESNI sa už podarilo zapracovať tieto ustanovenia do prvej verzie svojich noriem (ES-TRIN 2015/1). Pozmeňujúce návrhy Parlamentu týkajúce sa používania LNG sú už v podstate zastarané, keďže ich celkový cieľ sa už dosiahol.